CELEX: 62008CN0130
Language: da
Date: 2008-03-31 00:00:00
Title: Sag C-130/08: Sag anlagt den 31. marts 2008 — Kommissionen for De Europæiske Fællesskaber mod Den Hellenske Republik

24.5.2008   
            
            
               DA
            
            
               Den Europæiske Unions Tidende
            
            
               C 128/25
            
         Sag anlagt den 31. marts 2008 — Kommissionen for De Europæiske Fællesskaber mod Den Hellenske Republik
   (Sag C-130/08)
   (2008/C 128/46)
   Processprog: græsk
   Parter
   
      Sagsøger: Kommissionen for De Europæiske Fællesskaber (ved M. Kontou-Durande)
   
      Sagsøgt: Den Hellenske Republik
   Sagsøgerens påstande
   
               —
            
            
               Det fastslås, at Den Hellenske Republik har tilsidesat sine forpligtelser, som påhviler den i henhold til artikel 3, stk. 1, i forordning (EF) nr. 343/2003, idet den ikke har truffet de nødvendige foranstaltninger for i alle tilfælde at sikre realitetsbehandling af en asylansøgning fra en tredjelandsstatsborger, som i henhold til artikel 16, stk. 1, d), i forordning (EF) nr. 343/2003 er blevet overført til Grækenland med henblik på en fornyet behandling af hans asylansøgning.
            
         
               —
            
            
               Den Hellenske Republik tilpligtes at betale sagens omkostninger.
            
         Søgsmålsgrunde og væsentligste argumenter
   
               1)
            
            
               FN's Højkommissariat for Flygtninge (UNHCR) har henledt Kommissionens opmærksomhed på spørgsmålet om foreneligheden af den græske lovgivning vedrørende proceduren for anerkendelse af en tredjelandsstatsborger som flygtning med bestemmelserne i forordning (EF) nr. 343/2003, i det tilfælde, hvor vedkommende ubegrundet har forladt landet, og hvor behandlingen af hans asylansøgning er blevet afbrudt ved en afgørelse.
            
         
               2)
            
            
               Dette problem følger af artikel 2, stk. 8, i præsidentdekret 61/99 (offentliggjort i det græske lovtidende A 63) af 6. april 1999 om afbrydelse af behandlingen af en asylansøgning. Denne bestemmelse sidestiller en asylansøgers ubegrundede udrejse uden varsel med en tilbagekaldelse, som afbryder behandling af ansøgningen ved en afgørelse fra generalsekretæren i Ministeriet for Offentlig Orden, der forkyndes for den pågældende i henhold til den gældende procedure for personer med ukendt adresse. Denne afgørelse kan kun annulleres, såfremt ansøgeren præsenterer sig for de kompetente myndigheder senest 3 måneder efter forkyndelsen af afgørelsen om afbrydelsen af behandlingen af hans ansøgning, og efter han har fremført det forhold, der kan godtgøre, at hans fravær beror på force majeure.
            
         
               3)
            
            
               Overgangen uden varsel af en ansøger fra en medlemsstat, hvori han har indgivet asylansøgning, til en anden medlemsstat, er en af de falske situationer, som forordning (EF) nr. 343/3003 navnlig skal regulere for at sikre, at vedkommendes ansøgning realitetsbehandles af den stat, der i henhold til forordning i artikel 16, stk. 1 må anses for at være ansvarlig for behandlingen heraf.
            
         
               4)
            
            
               De samlede krav i artikel 2, stk. 8, i dekretet, medfører imidlertid, at det i praksis er umuligt ved retten at anfægte en afgørelse om afbrydelse og have effektiv adgang til proceduren for anerkendelse af status som flygtning.
            
         
               5)
            
            
               Den Hellenske Republik har erkendt, at den græske lovgivning kan skabe et problem i forhold til forordning (EF) nr. 342/2003, og har erklæret sig rede til at træffe de følgende foranstaltninger for at afhjælpe dette problem. Den Hellenske Republik har foreslået at løse problemet ved vedtagelse af et præsidentdekret, som i den interne retsorden gennemfører Rådets direktiv 2005/85/EF, og som fastsætter, at de omtvistede bestemmelser ikke vil finde anvendelse i tilfælde, hvor forordning (EF) 343/2003 gælder.
            
         
               6)
            
            
               Den Hellenske Republik har samtidig forsikret, at den vil realitetsbehandle enhver asylansøgning fra personer, som overføres med henblik på en fornyet behandling inden for rammerne af forordning (EF) nr. 343/2003, og at den vil annullere afgørelser om afbrydelse, som eventuelt er blevet truffet.
            
         
               7)
            
            
               Kommissionen tager Den Hellenske Republiks forsikringer til underretning. Den mener dog, at disse ikke er tilstrækkelige til at sikre den nødvendige retssikkerhed ved en korrekt anvendelse af forordningens bestemmelser ved alle asylansøgninger, og navnlig realitetsbehandlingen af enhver asylansøgning, således at en reel effektiv adgang til proceduren for fastsættelse kan sikres flygtningen.
            
         
               8)
            
            
               På grundlag af det anførte mener Kommissionen, at Den Hellenske Republik har tilsidesat sine forpligtelser, som påhviler den i henhold til artikel 3, stk. 1, i forordning (EF) nr. 343/2003, idet den ikke har truffet de nødvendige foranstaltninger til at sikre, at den vil foretage en realitetsbehandling af en asylansøgning fra en tredjelandsstatsborger, over for hvilken der er truffet en afgørelse om afbrydelse på grund af hans ubegrundede udrejse, og som den har tilbagetaget med henblik på ny behandling.